Eftirfarandi bréf barst okkur í dag : Sælar Delta Kappa Gamma konur , Bandalag kvenna í Reykjavík óskar Íslandsdeild Delta Kappa Gamma innilega til hamingju með 40 ára afmælið ! Við viljum bjóða meðlimi félagsins velkomna á jólafund BKR sem haldinn verður þann 26. nóvember nk . Fundurinn verður helgaður 100 ára afmæli kosningaréttar kvenna . Jafnframt fögnum við 20 ára starfsafmæli Starfsmenntunarsjóðs ungra kvenna sem rekinn er af BKR og skemmtilegt að þetta tvennt fari saman . Af því tilefni höfum við hugsað okkur að hafa jólafundinn í sérstökum hátíðarbúningi . Meðal þeirra sem flytja erindi það kvöldið er séra Auður Eir Vilhjálmsdóttir , fyrsti kvenpresturinn á Íslandi og Andrea Björk Andrésdóttir , frá Reconesse Database sem mun fjalla um konur í sögunni og gagnagrunninn sem hún ásamt fleirum vinna nú að . Í lok kvöldsins verður happdrætti til styrktar Starfsmenntunarsjóðnum og margir spennandi vinningar í boði : ) Eins og fyrr sagði verður fundurinn haldinn þann 26. nóvember að Hallveigarstöðum ( Túngötu 14 ) kl. 19.30 .